Met die aanvang van die 2018 seisoen het dit vinnig duidelik geword dat Ferrari, vir die eerste keer sedert die hibried-era in 2014 begin het, ŉ motor het om die magtige Mercedes span te pootjie. Merc, wat sedert daardie jaar elke kampioenskap gewen het, is vanjaar op die agtervoet, maar in Hamilton se hande blyk daar nie enige sprake van ŉ agterstand te wees nie. Vettel, aan die anderkant, is in die beste motor, maar hy maak ongedwonge foute wat hom éérder as Hamilton op die agtervoet plaas.